VEDTEKTER FOR STAREFOSSEN BARNEHAGE



**VEDTEKTER FOR STAREFOSSEN BARNEHAGE.**

Vedtekter: revidert utgave 04.01.2022

**§ 8a Eierforhold.**

Starefossen Barnehage sine lokaler eies av starefossen velforening.

Stiftelsen Starefossen Barnehage ble opprettet 15.12.92. Vedtektene er justert pr. 10.01.2021 Stiftelsens medlemmer er foreldre til barn i Starefossen Barnehage.

Vedtektsendringer kan kun gjøres på årsmøtet, evt. ekstraordinært årsmøte og krever ¾ flertall. Minst halvparten av medlemmene må være til stede for å fatte gyldig vedtak.

Oppløsning av stiftelsen kan kun skje på årsmøte, evt. ekstraordinært årsmøte og ¾

flertall. Minst halvparten av medlemmene må være til stede for å fatte gyldig vedtak.

Dersom stiftelsen Starefossen barnehage oppløses, skal styret sørge for oppløsning og avvikling av stiftelsen. Stiftelsens aktiva, inventar og øvrige utstyr skal styret sørge for blir gitt til veldedige formål.

**§ 1.Formål**

Starefossen barnehage skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal formidle ulike livssyn som har verdigrunnlag i vår kultur og etter humanistisk og kristen tradisjon.

Starefossen Barnehage skal drives i samsvar med Lov om barnehager, rammeplan for barnehager, og skal drives i samsvar med de til enhver til gjeldene regler og forskrifter for barnehagevirksomheten.

**§ 2 a.Plikt til å samarbeide med skolen om overgangen fra barnehage til skole**

Starefossen Barnehage skal samarbeide med skolen om barnas overgang fra barnehage til skole og skolefritidsordning, jf. [opplæringslova § 13-5](https://lovdata.no/lov/1998-07-17-61/%C2%A713-5) og [friskolelova § 5-5](https://lovdata.no/lov/2003-07-04-84/%C2%A75-5). Samarbeidet skal bidra til at barna får en trygg og god overgang.

**§ 3.Barns rett til medvirkning og hensynet til barnets beste**

Barn i barnehagen har rett til å gi uttrykk for sitt syn på barnehagens daglige virksomhet og i saker som gjelder dem selv.

Barn skal jevnlig få mulighet til aktiv deltakelse i planlegging og vurdering av barnehagens virksomhet.

Barnets synspunkter skal tillegges vekt i samsvar med dets alder og modenhet.

I alle handlinger og avgjørelser som gjelder barn i barnehagen, skal hva som er best for barnet, være et grunnleggende hensyn.

**§ 4.Foreldreråd og samarbeidsutvalg**

For å sikre samarbeidet med barnas hjem, har Starefossen barnehage et foreldreråd og et samarbeidsutvalg.

Foreldrerådet består av foreldrene til alle barna. Foreldrerådet skal fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Samarbeidsutvalget skal være et rådgivende, kontaktskapende og samordnende organ. Samarbeidsutvalget består av foreldre og ansatte i barnehagen, slik at hver gruppe er likt representert.

I forskrift etter [§ 20](https://lovdata.no/lov/2005-06-17-64/%C2%A720) er det satt en maksimalgrense for foreldrebetaling. Foreldrerådet kan samtykke til at foreldrebetaling kan overskrider maksprisen, om nødvendig for barnehagens drift.

Barnehagen sitt styre skal sørge for at saker av viktighet forelegges foreldrerådet og samarbeidsutvalget.

**§ 7.Krav til barnehagens virksomhet**

Barnehageeieren har ansvaret for at barnehagen drives i samsvar med gjeldende lover og forskrifter**.**

**§ 8.d Antall medlemmer i samarbeidsutvalget**

Samarbeidsutvalget består av 2 foreldrerepresentanter og 2 representanter fra barnehagen (styrer og pedagogisk leder.)

Foreldre og personal skal ha like mange representanter. Det består av 2 representanter valgt av foreldre, representantene velges for ett år.

## **§ 8.c Opptakskriterier og opptakskrets**

Starefossen Barnehage tilbyr barnehageplass til barn i alderen 0 – 6 år.

Rett til plass gjelder for barn som fyller ett år innen utgangen av november.

Starefossen Barnehage har samordna opptak med Bergen Kommune. Søknad til barnehagen kan kun foregå elektronisk via Bergen Kommune sine nettsider:

www.Bergen.kommune.no.

Styrer foretar opptaket.

Søknadsfristen til hovedopptaket er satt til 01.mars. Søknader som blir registret etter søknadsfrist, blir behandlet ved suppleringsopptaket.

Det er mulig å søke barnehageplass hele året. Søknadsfrist er satt til 15. februar. Ved ledige plasser gjennom året er det kontinuerlig opptak.

Barnehageåret går fra 1. august til 31. juli året etter.

Plassen tildeles barn frem til skolestart eller til foresatte selv sier opp plassen.

**Opptakskrets:**

Barnehagen har Bergen Kommune som sin opptakskrets.

|  |  |
| --- | --- |
|  | **Opptakskriterier, følgende prioritering ved opptak:*** De til enhver tid gjeldende kriterier etter barnehageloven
* Søskenprioritet, denne gjelder inntil 2 år etter at et søsken har sluttet.
* Barn av Starefossen velforenings medlemmer.
* Barnegruppens sammensetning i forhold til alder og kjønn
* Barn som tilhører Haukeland skolekrets

Informasjon om opptak kunngjøres på Bergen kommune sine hjemmesider, til vanlig en gang i året.**Oppsigelse** Foresatte levere/sender oppsigelsen skriftlig til barnehagen. Oppsigelsestiden er 2 mnd. fra den 1 i påfølgende måned.Det betales for plassen ut oppsigelsestiden enten barnet benytter plassen eller ikke.Ved vesentlig mislighold har barnehagen rett til å si opp plassen med 1 månedsvarsel. Vesentlig mislighold er blant annet ikke betalt oppholdsbetaling etter flere purringer.**§8.e Barnehagens åpningstid** |

|  |  |
| --- | --- |
|  | Barnehagen er åpen fra 07.30 til 16.30 fem dager i uken. Barnehagen er åpen for barn i alderen 0 - 6 år. Plassen beholdes til barnehagen har sommerstengt i Juli, det året barnet skal begynne på skolen. Barnehagen er stengt mellom jul og nyttår - 24.desember er barnehagen stengt. Barnehagen er også stengt onsdagen før skjærtorsdag og tre uker i juli. Barnehagen har fem planleggingsdager i året, disse dagene holdes barnehagen stengt.  |

**Ferie**

Alle barn skal ha 4 ukers ferie i løpet av barnehageåret (01.08-31.07). Tre av ukene må tas sammenhengende. Barnehagen har stengt de tre siste ukene i juli. Den siste uken må også tas sammenhengende.

Barn som skal slutte i barnehagen må avvikle ferien før 1. august.

**Ansvar**

Barnehagen har egen ulykkesforsikring på barna gjennom Bergen Kommune. Barnehagen har som hovedregel ikke erstatningsansvar for medbrakte personlige eiendeler som for eksempel klær, vogner, leker med mer.

A**realnorm**

Arealmål for de minste barna i Starefossen Barnehage er 5,3 m² pr. lite barn (0-2 år) og 3,5 m² pr. stort barn (3-6 år).

**§ 9.Internkontroll i barnehagen**

Barnehagenes internkontrollsystem er integrert i vårt felles kvalitetssystem, og følger de til enhver tid gjeldende lover, forskrifter og retningslinjer.

**§ 16.Rett til plass i barnehage**

Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august i samsvar med denne loven med forskrifter.

Barn som fyller ett år i september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyller ett år i samsvar med denne loven med forskrifter.

Barnet har rett til plass i barnehage i den kommunen der det er bosatt. Søknadsfrist til opptaket fastsettes av kommunen.

**§ 18.Prioritet ved opptak**

Barn med nedsatt funksjonsevne har rett til prioritet ved opptak i barnehage, forutsett at den fysiske utformingen ligger til rette. Det skal foretas en sakkyndig vurdering for å vurdere om barnet har nedsatt funksjonsevne.

Barn som det er fattet vedtak om etter [barnevernloven §§ 4-12](https://lovdata.no/lov/1992-07-17-100/%C2%A74-12) og [4-4](https://lovdata.no/lov/1992-07-17-100/%C2%A74-4) annet og fjerde ledd, har rett til prioritet ved opptak i barnehage.

Kommunen har ansvaret for at barn med rett til prioritet får plass i barnehage.

**§ 20 Foreldrebetaling**

Foreldrebetalingen følger maksimalgrensen som fastsettes i Stortingets årlige budsjettvedtak. Normal skjer slik prisregulering med virkning fra 1. januar hvert år.

Betalingen fordeles på 11 måneder i året og juli er betalingsfri måned. Faktura sendes foresatte forskuddsvis. Det betales ekstra for kost i henhold til gjeldende satser.

Foreldrebetalingen forfaller til betaling forskuddsvis den 1. hver måned. Nye barn betaler for plassen fra den oppstartdatoen som fremgår av signert kontrakt. Ved purring ilegges purregebyr. Ved gjentatte manglende betaling kan barnets plass sies opp.

Det gis inntektsgradert betaling og søskenmoderasjon, forutsatt at foresatte informerer barnehagen om søsken i annen barnehage, i tråd med kommunalt vedtak i barnehagens vertskommune.

**§ 44 Taushetsplikt**

For virksomheter etter denne lov gjelder reglene om taushetsplikt i [forvaltningsloven §§ 13](https://lovdata.no/lov/1967-02-10/%C2%A713) til 13g tilsvarende.

I henhold til barnehageloven § 44 har alle som arbeider i barnehagene, eller i tilknytning til denne, taushetsplikt om alle forhold som de får kjennskap til vedrørende barna og deres familier. Det samme gjelder for foreldrerepresentantene i barnehagens samarbeidsutvalg.

I henhold til barnehagelovens § 45 skal barnehagepersonalet gi sosialtjenesten og den kommunale helse- og omsorgstjenesten bistand i klientsaker. Opplysninger kan bare gis etter samtykke fra foresatte, eller så langt opplysningene ellers kan gis uten hinder av taushetsplikt.

Uten hinder av taushetsplikten har barnehagens personale opplysningsplikt til barneverntjenesten i henhold til barnehageloven § 46.

**Stiftelsen**

Stiftelsens styre består av fem medlemmer,- leder , økonomiansvarlig og tre

styremedlemmer. Representantene velges for to år av gangen. Første gang velges to av representantene til styret for ett år for å sikre kontinuitet.

Styret har taushetsplikt i forhold til forvaltningsloven.

Stiftelsen er eget rettsobjekt med begrenset og upersonlig ansvar for gjeld.

**§ 30.Politiattest**

Den som skal ansettes fast eller midlertidig i barnehage skal legge frem politiattest som nevnt i [politiregisterloven § 39](https://lovdata.no/lov/2010-05-28-16/%C2%A739) første ledd.

Barnehagen sin styrer og kommunen som barnehagemyndighet kan kreve politiattest som nevnt i første ledd for andre personer som regelmessig oppholder seg i barnehagen eller har vesentlig innflytelse på barnehagens drift.

Personer som er dømt for seksuelle overgrep mot mindreårige er utelukket fra fast eller midlertidig ansettelse i barnehager. I andre tilfeller må konsekvensene av merknader på politiattesten vurderes i det enkelte tilfellet.

**§ 41.Nulltoleranse og forebyggende arbeid**

Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser.

Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.

**§ 42.Plikt til å sikre at barnehagebarna har et trygt og godt psykososialt barnehagemiljø (aktivitetsplikt)**

Alle som arbeider i barnehagen, skal følge med på hvordan barna i barnehagen har det.

Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehagen sin styreleder i alvorlige tilfeller.

Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken.

Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.

**§ 43.Skjerpet aktivitetsplikt dersom en som arbeider i barnehagen, krenker et barn**

Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehagen sin styrer.

Dersom en som arbeider i barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehagene styreleder direkte. Undersøkelser og tiltak etter § 42 tredje og fjerde ledd skal iverksettes straks.

**§ 44.Taushetsplikt**

For virksomheter etter denne lov gjelder reglene om taushetsplikt i [forvaltningsloven §§ 13](https://lovdata.no/lov/1967-02-10/%C2%A713) til [13f](https://lovdata.no/lov/1967-02-10/%C2%A713f) tilsvarende.

**§ 46.Opplysningsplikt til barnevernet**

Enhver som utfører tjeneste eller arbeid etter denne loven, skal uten hinder av taushetsplikt melde fra til barneverntjenesten uten ugrunnet opphold

|  |  |
| --- | --- |
| a) | når det er grunn til å tro at et barn blir eller vil bli mishandlet, utsatt for alvorlige mangler ved den daglige omsorgen eller annen alvorlig omsorgssvikt, |

|  |  |
| --- | --- |
| b) | når det er grunn til å tro at et barn har en livstruende eller annen alvorlig sykdom eller skade og ikke kommer til undersøkelse eller behandling, eller at et barn med nedsatt funksjonsevne eller et spesielt hjelpetrengende barn ikke får dekket sitt særligebehov for behandling eller opplæring, |

|  |  |
| --- | --- |
| c) | når det er grunn til å tro at et barn blir eller vil bli utnyttet til menneskehandel. |

Enhver som utfører tjeneste eller arbeid etter denne loven, plikter også å gi opplysninger etter pålegg i samsvar med [barnevernloven § 6-4](https://lovdata.no/lov/1992-07-17-100/%C2%A76-4).

**§ 50.Helsekontroll av barn og personale**

Før et barn begynner i barnehage, skal det legges frem en erklæring om barnets helse. Dersom barnet har møtt til ordinære undersøkelser på helsestasjon, kan slik erklæring gis av barnets foreldre.

Barnehagens personale har plikt til å gjennomgå tuberkulosekontroll i henhold til gjeldende regelverk.

**Årsmøte**

Årsmøte består av stiftelsens medlemmer, hvor hvert foreldrepar har en stemme.

Årsmøte skal avholdes innen utgangen av april måned. Innkallelse og saksliste

kunngjøres for medlemmene minst 14 dager før årsmøte avholdes.

1. Godkjenning av årsmelding.
2. Godkjenning av regnskap og fastsettelse av budsjett
3. Valg av styre
4. Valg av revisor og regnskapsfører
5. Innkomne saker fra styret eller stiftelsens medlemmer.

Årsmøte er beslutningsdyktig ved 2/3 flertall ( av fremmøtte). Samtidig kreves det minimum 50% oppslutning.

Styret gjør vedtak i møtet. Som styrets vedtak gjelder det som flertallet av de møtende styrerepresentantene har stemt for.

Styret er beslutningsdyktig når minst halve styret, dvs. minimum tre personer, er tilstede på styremøte. Ved stemmelikhet gjelder det som lederen har stemt for. Er ikke lederen til stede, gjelder det møtelederen har stemt for.

**Styrets oppgaver:**

* Føre møteprotokoll hvor alle styrets vedtak fremkommer
* Sørge for regnskapsførsel for stiftelsen
* Ansette styrer for barnehagen
* Ansette barnehagens øvrige personale etter innstilling fra styrer
* Fastsette foreldrebetaling og søskenmoderasjon
* Skaffe til veie egnede lokaler for drift av barnehage, herunder inngår leieavtale.
* Utarbeide stillingsinstruks for styrer.

Det skal jevnlig avholdes styremøter (ikke mindre enn to pr halvår). For hvert styremøte

skal styrer utforme saksliste med administrasjonens innstillinger. Sakslisten skal være

styrets medlemmer i hende senest tre arbeidsdager før møtet.

**Bemanning:**

Bemanningen i barnehagen må være tilstrekkelig til at personalet kan drive en

tilfredsstillende pedagogisk virksomhet i samsvar med Lov om barnehager, forskrifter

og retningslinjer fastsatt av Departementet. Følgende bemanning tilstrebes:

2 Barnehagelærere

2 assistenter

1 assistent i 40% stilling.

Stiftelsen skal opprettholde gjeldende tariffavtale med Bergen Kommune.